മുടപ്പല്ലൂര് റോഡ് അറ്റകുറ്റപ്പണി നടത്തണമെന്ന് ആവശ്യം മംഗലംഡാം: ഡാമിലെ മണ്ണെടുക്കലിനെ തുടന്ന് ഭാരവാഹനങ്ങളുടെ ഓട്ടം മൂലം തകര്ന്ന മംഗലംഡാം മുടപ്പല്ലൂര് റോഡ് അടിയന്തിരമായി അറ്റകുറ്റപ്പണി നടത്തണമെന്ന് പഞ്ചായത്തിലെ പ്രതിപക്ഷമായ കോണ്ഗ്രസ് അംഗങ്ങള് ആവശ്യപ്പെട്ടു. 11, 12, 13, 14, 15 വാര്ഡുകളിലെ മെന്പര്മാരുടെ പ്രവര്ത്തന അവലോകനവും ഗാന്ധി ജയന്തി ദിനത്തിലെ അനുസ്മരണ പരിപാടികളുടെ ചര്ച്ചയും യോഗത്തില് നടന്നു. കോവിഡ് നിയന്ത്രണത്തിന്റെ ഭാഗമായി നിര്ത്തിവെച്ച കടപ്പാറ വടക്കഞ്ചേരി, ഒലിപ്പാറ പാലാ കെഎസ്ആര്ടിസി ബസുകള് അടിയന്തിരമായി സര്വ്വീസ് ആരംഭിക്കണമെന്നും യോഗം ആവശ്യപ്പെട്ടു. അധികാരികളുടെ ഭാഗത്ത് നിന്ന് അനുകൂല നടപടികള് ഉണ്ടായില്ലെങ്കില് ശക്തമായ സമര പരിപാടികളുമായി മുന്നോട്ട് പോകാനും യോഗം തീരുമാനിച്ചു. മംഗലംഡാം ബൂത്ത് പ്രസിഡന്റ് എസ്. അലി അധ്യക്ഷനായി. വാര്ഡ് മെന്പര്മാരായ ഡിനോയ് കോന്പാറ, വി.വാസു, അഡ്വ.ഷാനവാസ്, പി.ജെ. മോളി, ബീനാ ഷാജി, കോണ്ഗ്രസ് നേതാക്കളായ തോമസ് ഇലഞ്ഞി മറ്റം, ബെന്നി ജോസഫ് , ബേബി ആറ്റുചാലില്, ബെന്നി നന്പേലി, ബിനോയ് പൊന്കണ്ടം, അജീഷ് പ്രസംഗിച്ചു.